Politsei- ja Piirivalveamet

ppa@politsei.ee

 Meie 26.06.2025 nr 5.1-7/6618

Arvamuse küsimine

Wilcken OÜ esitas 05.06.2025 Narva Linnavalitsuse Linnamajandusametile taotluse, milles palub võimalusel võõrandada talle Narva linnale kuuluva maa-ala osa aadressil Kose tn 2, Narva linn, katastritunnus 51105:004:0192. Wilcken OÜ omandisse kuulub ka ajalooline Narva Kreenholmi direktori elamu aadressil Kose 4, Narva linn, katastritunnus 51105:004:0064. Selle kinnistuga piirneb Narva linnale kuuluv kinnistu aadressil Kose 2, Narva linn, katastritunnus 51105:004:0192. Taotluse kohaselt aitab nimetatud kinnistu omandamine kaasa hoone Kose tn 4, Narva linn, arendamisele ning kasutamisele.

Kinnistusraamatu andmetel on kinnistu aadressil Kose tn 2, Narva linn, pindala 631 m², sihtotstarve: üldkasutatav maa 100%, katastrisse kantud 21. jaanuaril 2011, maa maksustamishind 189 eurot, kinnistu nr 3868109 omandivorm – munitsipaalomand, bilansiline maksumus on tänase seisuga 159,78 eurot.

Kuna nimetatud kinnistu asub Eesti ja Venemaa riigipiiri läheduses, leiame, et otstarbekas on välja selgitada, kas kinnistu aadressil Kose tn 2, Narva linn (katastritunnus 51105:004:0192) on riigile vajalik.

Palume Teie arvamust selle kohta.

Lugupidamisega

(allkirjastatud digitaalselt)

Natalja Šibalova

direktor

Anastassia Handoga 5303 3522

anastassia.handoga@narva.ee